CELEX: 52008SC1903
Language: sk
Date: 2008-05-19
Title: Návrh rozhodnutie Rady, ktorým sa určuje pozícia Európskeho spoločenstva v rámci ministerskej rady Energetického spoločenstva (Brusel 27. jún 2008)

SK

SK        SK
 ---pagebreak---                 KOMISIA EURÓPSKYCH SPOLOČENSTIEV

                                               Brusel, 19.5.2008
                                               SEK(2008) 1903 v konečnom znení

                                       Návrh

                             ROZHODNUTIE RADY,

     ktorým sa určuje pozícia Európskeho spoločenstva v rámci ministerskej rady
                  Energetického spoločenstva (Brusel 27. jún 2008)

                               (predložená Komisiou)

SK                                                                                SK
 ---pagebreak---                                      DÔVODOVÁ SPRÁVA

     Ministerská rada Energetického spoločenstva sa stretne 27. júna 2008 v Bruseli. Aby
     sa Európske spoločenstvo mohlo zúčastniť na prijímaní príslušných rozhodnutí, treba určiť
     pozíciu Európskeho spoločenstva podľa článku 300 zmluvy a v súlade s ustanoveniami
     rozhodnutia Rady z 29. mája 2006 o uzavretí Zmluvy o Energetickom spoločenstve
     Európskym spoločenstvom.

SK                                              2                                                SK
 ---pagebreak---                                                 Návrh

                                     ROZHODNUTIE RADY,

           ktorým sa určuje pozícia Európskeho spoločenstva v rámci ministerskej rady
                        Energetického spoločenstva (Brusel 27. jún 2008)

     RADA EURÓPSKEJ ÚNIE,

     so zreteľom na Zmluvu o založení Európskeho spoločenstva, a najmä na jej článok 300 ods. 2
     druhý pododsek,

     so zreteľom na rozhodnutie Rady o uzavretí Zmluvy o Energetickom spoločenstve
     Európskym spoločenstvom (2006/500/ES – 29. mája 2006), a najmä na jeho články 4 a 5,

     so zreteľom na návrh Komisie,

     ROZHODLA TAKTO:

                                            Jediný článok

     Vzhľadom na stretnutie ministerskej rady Energetického spoločenstva, ktoré sa má uskutočniť
     27. júna 2008 v Bruseli, je pozícia Spoločenstva, pokiaľ ide o otázky spadajúce do pôsobnosti
     článku 300 ods. 2 druhého pododseku zmluvy, stanovená v prílohe k tomuto rozhodnutiu.

     V Bruseli [...]

                                                Za Radu
                                                predseda

SK                                                3                                                  SK
 ---pagebreak---                                            PRÍLOHA
                                 Pozícia Európskeho spoločenstva

     • Európske spoločenstvo schvaľuje udelenie finančného absolutória riaditeľovi sekretariátu
       Energetického spoločenstva za rok 2007.

     • Európske spoločenstvo schvaľuje prijatie rozhodnutia o vykonávaní rozhodnutia Komisie z
       9. novembra 2006, ktorým sa mení a dopĺňa príloha nariadenia (ES) č. 1228/2003 o
       podmienkach prístupu do siete pre cezhraničné výmeny elektrickej energie. Pozícia
       Európskeho spoločenstva k uvedenej otázke vychádza z týchto zásad:

             – Rozhodnutie, ktoré má schváliť ministerská rada Energetického spoločenstva,
               neovplyvní nariadenie (ES) č. 1228/2003 a najmä neupraví sedem regiónov
               stanovených v bode 3.2 prílohy k tomuto nariadeniu.

             – Rozhodnutím sa vymedzí región tvorený zmluvnými stranami a členskými štátmi,
               ktoré majú priame elektrické prepojenie najmenej s jednou zmluvnou stranou.

             – Rozhodnutie bude obsahovať revíznu doložku, aby sa zohľadnil nový vývoj v
               oblasti sietí a trhov, napríklad nové elektrické prepojenia.

     • Európske spoločenstvo schvaľuje prijatie procesného úkonu týkajúceho sa vykonávania
       článkov 90 až 93 Zmluvy o Energetickom spoločenstve týkajúcich sa urovnávania sporov.

SK                                               4                                                SK